Page:Welsh Medieval Law.djvu/152

 pꝛıodaỽꝛ agynhalyo tır yny herbyn. Eır gỽeıth yrennír tır rỽg bꝛodoꝛyon. yn gyntaf rỽg bꝛodyr. Odyna rỽg ke- uyndyrỽ. Tꝛyded weıth rỽg kyferdyrỽ. Ody na nyt oes pꝛıaỽt ran ar tır. Pan ranho ı̣ bꝛodyr tref eu tat yrydunt. y ıeuhaf ageıff yr eıſſydyn arbenhıc ac ỽyth erỽ. ar trefneu oll. ar gallaỽꝛ ar uỽell gynnut ar cỽlltyr. kany eıll tat nac eu rodı nac eu kymynnu onyt yr mab ıeuhaf. achyn gỽyſtler nydy- gỽydant byth. Odyna kymeret pop bꝛaỽt eıſſydyn arbenhıc ac ỽyth erỽ. ar mab ıeu- haf aran. ac o hynhaf y hynhaf bıeu dewıs y dyly neb gofyn atran: onyt yneb ny chỽ̣ afas dewıs. kanyt oes warthal gan dewıs. R gomed dyn teır gỽys o pleıt y bꝛen- hın am tır onyt maỽꝛ aghen ae llud. ytır arodır yr neb ae holho. Oꝛ daỽ ynteu ỽꝛth yr eıl wys neu ỽꝛth y tryded. gỽꝛthebet am y tır os ıaỽn ıdaỽ. athalet trı buhyn cam- lỽꝛ yr bꝛenhın am omed gỽys. neb atalo gobyr eſtyn am tır: ny thal hỽnnỽ ebedıỽ gan ıaỽn. y bynhac ahgynhalyo tır teır oes gỽyr yn vn wlat yn vn wlat ar dylyedo- gyon. oes tat ahentat agoꝛhentat heb haỽl